**ΠΑΡΑΡΤΗΜΑ ΙΙΙ**

Ανάλυση των μακροχρόνια ανέργων και των ατόμων που είναι εγγεγραμμένοι στην κατηγορία «νεοεισερχόμενος»

**ΟΚΤΩΒΡΙΟΣ 2015**

**Α. Μακροχρόνια Άνεργοι**

**(για σκοπούς του παρόντος εγγράφου μακροχρόνια άνεργοι θεωρούνται οι εγγεγραμμένοι άνεργοι με διάρκεια εγγραφής πάνω από 6 μήνες)**

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 12,141 άτομα (αύξηση κατά 142 άτομα ή 1,2% σε σχέση με τον ίδιο μήνα πέρσι) και αντιπροσωπεύει το 33% του συνόλου των εγγεγραμμένων ανέργων. Σε σύγκριση με τον προηγούμενο μήνα δεν παρουσιάστηκε αυξομείωση στον αριθμό των μακροχρόνια ανέργων άνω των 12 μηνών.

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε στα 18,528 άτομα (μείωση κατά 834 άτομα ή 4,3% σε σχέση με τον ίδιο μήνα πέρσι) και αντιπροσωπεύει το 50% του συνόλου των εγγεγραμμένων ανέργων. Σε σύγκριση με τον προηγούμενο μήνα παρουσιάστηκε μείωση στον αριθμό των μακροχρόνια ανέργων άνω των 6 μηνών κατά 256 άτομα (ή 1,4%). Ακολουθεί ανάλυση των μακροχρόνια ανέργων με διάρκεια ανεργίας άνω των 6 μηνών.

Η πλειοψηφία των μακροχρόνια ανέργων συγκεντρώνεται στην **επαρχία** Λευκωσίας (36%), ακολουθούν οι επαρχίες Λεμεσού (29%), Λάρνακας (21%), Πάφου (10%) και Αμμοχώστου (3%) [βλέπε πίνακα 10].

Οι **επαγγελματικές κατηγορίες** που παρουσιάζουν τη μεγαλύτερη συγκέντρωση των μακροχρόνια ανέργων είναι οι ανειδίκευτοι εργάτες (3,775 άτομα), οι γραφείς/δακτυλογράφοι (3,553 άτομα), οι τεχνίτες παραγωγής (2,725 άτομα), οι υπάλληλοι υπηρεσιών (2,649 άτομα) και οι νεοεισερχόμενοι (2,012 άτομα). Σε σύγκριση με τον προηγούμενο μήνα, η μεγαλύτερη μείωση παρατηρήθηκε ανάμεσα γραφείς/δακτυλογράφους (86 άτομα), στους προσοντούχους/ειδικούς (κατά 83 άτομα), και στους υπαλλήλους υπηρεσιών (κατά 43 άτομα) [βλέπε πίνακα 11].

Όσον αφορά την **οικονομική δραστηριότητα**, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών (4,648 άτομα ή 25%). Ακολουθούν οι τομείς του εμπορίου (3,514 άτομα ή 19%), των κατασκευών (2,854 άτομα ή 15%), των νεοεισερχομένων (2,012 ή 11%) και της μεταποίησης (1,952 άτομα ή 11%). Σε σύγκριση με τον προηγούμενο μήνα, η μεγαλύτερη μείωση καταγράφηκε στον τομέα των υπηρεσιών (κατά 169 άτομα), στον τομέα του εμπορίου (κατά 55 άτομα) και στον τομέα των υπηρεσιών παροχής καταλύματος και εστίασης (κατά 54 άτομα). [βλέπε πίνακα 12].

Η πλειοψηφία των μακροχρόνια ανέργων είναι **Ελληνοκύπριοι** (με 15,478 άτομα ή 84%) και ακολουθούν με πολύ μικρότερους αριθμούς οι Ευρωπαίοι πολίτες (με 1,434 ή 8%), οι αλλοδαποί (646 άτομα ή 3%) και οι Πόντιοι με ελληνικό διαβατήριο (542 άτομα ή 3%) [βλέπε πίνακα 14].

Όσον αφορά τους Ευρωπαίους πολίτες (1,434 άτομα), οι περισσότεροι είναι οι Έλληνες (389 άτομα) και ακολουθούν οι Βούλγαροι (315 άτομα), οι Ρουμάνοι (317 άτομα) και οι Βρετανοί (161 άτομα) [βλέπε πίνακα 15].

**Β. Εγγεγραμμένοι άνεργοι στην κατηγορία «Νεοεισερχόμενος»**

**Ανάλυση που αφορά το σύνολο των νεοεισερχομένων**

Ο αριθμός των εγγεγραμμένων ανέργων στην κατηγορία «νεοεισερχόμενος» ανερχόταν τον Οκτώβριο του 2015 στα 4,895 άτομα και αποτελούσε το 13% του συνόλου των ανέργων. Ο αριθμός των εγγεγραμμένων ανέργων στην κατηγορία «νεοεισερχόμενος» μειώθηκε σε σύγκριση με τον προηγούμενο μήνα κατά 493 άτομα ή 9%. Από το σύνολο των νεοεισερχομένων το 30% συγκεντρώνεται στην επαρχία Λευκωσίας, το 31% συγκεντρώνεται στην επαρχία Λεμεσού, στη Λάρνακα το 22%, στην επαρχία Πάφου το 16% και 2% στην επαρχία Αμμοχώστου [βλέπε πίνακα 2].

Η πλειοψηφία των νεοεισερχομένων (30%) είναι ηλικίας 20-24 ετών, ενώ ψηλά μερίδια συγκεντρώνονται και στις ηλικιακές ομάδες 25-29 ετών (20%), 50-59 ετών (14%) και 30-39 ετών (17%). [βλέπε πίνακα 1].

Οι απόφοιτοι δευτεροβάθμιας γενικής και τεχνικής εκπαίδευσης αποτελούν το μεγαλύτερο μερίδιο του συνόλου των νεοεισερχόμενων ανέργων (62%), ακολουθούμενοι από τους απόφοιτους ανώτερης σχολής ή πανεπιστημίου (31%) [βλέπε πίνακα 3].

Από το σύνολο των νεοεισερχομένων, οι περισσότεροι (27%) δηλώνουν ότι θα επιθυμούσαν να εργαστούν (1ο επιθυμητό επάγγελμα) ως προσοντούχοι/ειδικοί, και το 22% δηλώνουν ότι θα επιθυμούσαν να εργαστούν ως ανειδίκευτοι εργάτες. Ποσοστό 13% έχουν δηλώσει ότι επιθυμούν να εργαστούν ως υπάλληλοι υπηρεσιών, 15% ως τεχνίτες παραγωγής και ακόμα 9% ως γραφείς/δακτυλογράφοι ή και τεχνικοί βοηθοί [πίνακα 8β].

Από το σύνολο των νεοεισερχομένων η πλειοψηφία 77% είναι Ελληνοκύπριοι. Οι νεοεισερχόμενοι από ΕΕ αποτελούν το 6% του συνόλου των νεοεισερχομένων και τα άτομα με καθεστώς συμπληρωματικής προστασίας με 9%. [βλέπε πίνακα 6].

**Νέες εγγραφές ανέργων στην κατηγορία «Νεοεισερχόμενος»**

Κατά τον μήνα Οκτώβριο του 2015 έγιναν συνολικά 749 νέες εγγραφές στην κατηγορία «νεοεισερχόμενος» σε σύγκριση με:

|  |
| --- |
| 822 τον Ιανουάριο του 2015 |
| 569 τον Φεβρουάριο του 2015 |
| 681 τον Μάρτιο του 2015 |
| 612 τον Απρίλιο του 2015 |
| 854 τον Μάιο του 2015 |
| 1,588 τον Ιούνιο του 2015 |
| 1,545 τον Ιούλιο του 2015 |
| 915 τον Αύγουστο του 2015 |
| 1,026 τον Σεπτέμβριο του 2015 |

Από το σύνολο των νέων εγγραφών τον Οκτώβριο, οι Ελληνοκύπριοι αποτελούσαν το 73% (546 άτομα) και οι Ευρωπαίοι το 10% (75 άτομα). Σε σύγκριση με τον προηγούμενο μήνα ο αριθμός των νέων εγγραφών στην κατηγορία «νεοεισερχομένων» μειώθηκε κατά 277 άτομα [βλέπε πίνακα 9α].

Από το σύνολο των νέων εγγραφών στους νεοεισερχομένους, η πλειοψηφία (41%) είναι απόφοιτοι ανώτερης σχολής ή πανεπιστημίου, το 35% είναι απόφοιτοι δευτεροβάθμιας γενικής ή τεχνικής εκπαίδευσης και το 22% είναι άτομα με στοιχειώδη μόρφωση [βλέπε πίνακα 9β].

Όσον αφορά τις νέες εγγραφές νεοεισερχομένων αποφοίτων δευτεροβάθμιας εκπαίδευσης (γενικής και τεχνικής), το 52% είναι ηλικίας 20-29 ετών, το 10% είναι ηλικίας 40-49 ετών, το 9% είναι ηλικίας 50-59 ετών και το 15% είναι ηλικίας 30-39 ετών. Από το σύνολο των νέων εγγραφών νεοεισερχομένων απόφοιτων τριτοβάθμιας εκπαίδευσης, το 44% είναι ηλικίας 20-24 ετών, ακόμα ένα 39% είναι ηλικίας 25-29 ετών και το 10% είναι ηλικίας 30-39 ετών [βλέπε πίνακα 9γ].

**Κύπριοι νεοεισερχόμενοι**

Ο αριθμός των Κυπρίων νεοεισερχομένων ανερχόταν τον Οκτώβριο του 2015 στα 3,783 άτομα και αποτελούσε το 77% του συνόλου των νεοεισερχομένων. Από το σύνολο των Κυπρίων νεοεισερχομένων, ποσοστό 50% είναι απόφοιτοι τριτοβάθμιας εκπαίδευσης, ενώ ποσοστό 38% είναι απόφοιτοι δευτεροβάθμιας (γενικής και τεχνικής) εκπαίδευσης.

Από το σύνολο των νεοεισερχόμενων Κυπρίων ηλικίας 20-24 ετών, το 61% είναι απόφοιτοι τριτοβάθμιας εκπαίδευσης. Η πλειοψηφία (92%) των νεοεισερχομένων Κυπρίων ηλικίας 15-19 χρονών προέρχεται από την δευτεροβάθμια γενική ή και τεχνική εκπαίδευση [βλέπε πίνακα 5].

**Ευρωπαίοι νεοεισερχόμενοι**

Ο αριθμός των Ευρωπαίων νεοεισερχομένων ανερχόταν τον Οκτώβριο του 2015 στα 285 άτομα και αποτελούσε το 6% του συνόλου των νεοεισερχομένων [βλέπε πίνακα 6].

Από το σύνολο των ευρωπαίων νεοεισερχομένων το 42% προέρχεται από την Ελλάδα, το 16% από την Ρουμανία, το 16% από την Βουλγαρία και το 10% από την Μεγάλη Βρετανία [βλέπε πίνακα 7α&β].

Από το σύνολο των ευρωπαίων νεοεισερχομένων, οι περισσότεροι δηλώνουν ότι επιθυμούν να εργαστούν (1ο επιθυμητό επάγγελμα) ως υπάλληλοι υπηρεσιών (26%) ή και ανειδίκευτοι εργάτες (26%), 14% ως προσοντούχοι/ειδικοί, το 11% ως γραφείς/δακτυλογράφοι, ακόμα ένα 11% ως τεχνίτες παραγωγής και 11% ως τεχνικοί βοηθοί [βλέπε πίνακα 8α].

**Νοέμβριος 2015 Παρατηρητήριο Αγοράς Εργασίας**

 **Τμήμα Εργασίας**

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2015 registered unemployed-monthly reports\October 2015\Reports\ΠΑΡΑΡΤΗΜΑ ΙΙI.docx